Դավիթ Հալաջյան

Դավիթ Մարատի Հալաջյան (փետրվարի 7, 1962(1962-02-07), Երևան, Հայկական ԽՍՀ, ԽՍՀՄ), հայ կոմպոզիտոր, նվագավար և երաժշտագետ։


== Կենսագրություն ==
Դավիթ Հալաջյանը ծնվել է Երևանում։ Ավարտել է Երևանի Ռոմանոս Մելիքյանի անվան երաժշտական ուսումնարանի դաշնամուրային բաժինը։ 1989 թվականին ավարտել է Երևանի Կոմիտասի անվան կոնսերվատորիայի կոմպոզիցիայի ֆակուլտետը, Էդգար Հովհաննիսյանի ստեղծագործական դասարան, (Ավետ Տերտերյան`գործիքավորում, Հակոբ Ոսկանյան` դիրիժորություն), 1991 թվականին՝ կոնսերվատորիայի ասպիրանտուրան։
Ոуսանելու տարիներին Դավիթ Հալաջյանը աշխատում էր Հայաստանի պետական ռադիոյում որպես երաժշտական խմբագիր։ Իր հիմնած «8։30» հաղորդաշարը սկիզբ դրեց ռադիոհաղորդումների նորաոճ սերնդին։
1991 թվականին Դավիթ Հալաջյանը շարունակել է իր ուսումը էլեկտրաակուստիկ երաժշտության բնագավառում, Բազելի երաժշտական ակադեմիայում և Ցյուրիխի կոնսերվատորիայում, Շվեյցարիա ուր և այժմ բնակվում է։
Դավիթ Հալաջյանը աշխատում է որպես կոմպոզիտոր, երգչախմբի խմբավար, դասավանդում է Ցյուրիխի կոնսերվատորիայում։
Դավիթ Հալաջյանի երաժշտական ստեղծագործությունները ներկայացվել են Հայաստանի, Գերմանիայի, Իսպանիայի, Հոլանդիայի, Իտալիայի, Իսրայելի, ԱՄՆ-ի, Ճապոնիայի, Լիտվայի, Ռուսաստանի և Շվեյցարիայի համերգային տարբեր ծրագրերում և երաժշտական փառատոներում։ 
Ստեղծագործությունների պատվիրատուներից են Շվեյցարիայի եկեղեցական խորհւրդը, «Dilijan Chamber Music Series» փառատոնը, Schweizer Oktett համույթը և այլք։


== Ընտանիք ==
Հայրը՝ Մարատ Հալաջյան, ՀԽՍՀ վաստակավոր արտիստ (1968), Հայաստանի Հեռուստատեսության և Ռադիոյի հանրահայտ հաղորդավար։
Քույրը՝ Կարինե Հալաջյան, Հայաստանի Հեռուստատեսության և Ռադիոյի սիրված խմբագիր և հաղորդավար։
Եղբայրը՝ Կարեն Հալաջյան, Վեմ Ռադիոյի տնօրեն եւ խմբագիր։


== Սկավառակներ ==
«Stabat Mater», MEG Recordings, Քեմբրիջ, ԱՄՆ, 1992
«O Herr, wenn Du…», Art & Electronics, Բոստոն, ԱՄՆ, 1992
«Songs Of Love And Death», Russian Disc, Մոսկվա, Ռուսաստան, 1993
«Fuggita, Sparita, Scomparsa…», в «Works from the Swiss Center for Computer Music 1985-95»
«Mut zum teilen», Sony Շվեյցարիա, 1995
«Music in the shade», Գերմանիա, 2001
«Die Austreibung der Menschheit», Գերմանիա, 2005
«Missa de Lumine», թողարկման փուլում է։


== Լավագույն ստեղծագործություններ ==
1983: Սոնատ թավջութակի և դաշնամուրի համար
1984: 1. լարային կվարտետ
1985: 2. յարային կվարտետ
1986: «Մեսրոպ Մաշտոց», կանտատ մեներգիչների, երգչախմբի և նվագախմբի համար
2001: Ջութակի կոնցերտ ջութակի, լարային նվագախմբի և հարվածային գործիքների համար,«Շեքսպիրի սոնետները» երգչախմբի համար a cappella
2005: «Մարդկության վտարումը» երգչախմբի և դուդուկի համար A.T. Wegner Gesellschaft, «Cohaerentia»-ի պատվերով թավջութակի կվարտետի համար
2008: «Շեքսպիրի սոնետ 2» երգչախմբի համար a cappella
2008: «Մաշտոցի շարական» սոպրանոյի և լարային նվագախմբի համար, կոմպոզիտոր Ա. Կնյուզելի պատվերով


== Պարգևներ ==
«Գրիգոր Նարեկացի» շքանշան (2012 թ.)
ՀՀ մշակույթի նախարարության ոսկե մեդալ (2012 թ.)
Մովսես Խորենացու մեդալ (2013 թ.)


== Սկզբնաղբյուրներ ==
«Halajyan, David» // Die Musik in Geschichte und Gegenwart, стр. 298
Literatur H. Carter, Tuba mirum, in: Harvard Univ. Journal 1993, Nr. 1, 17f
R. Alfare, Eine neue Kant. von D.Haladjian, in: Singen und Musizieren im Gottesdienst (Zurich) 1999, Nr. 6,231


== Ծանոթագրություններ ==


== Արտաքին հղումներ ==
Անձնական կայքէջ(չաշխատող հղում)
Ակուսմա երգչախմբի կայքէջ(չաշխատող հղում)
Մաուռ երգչախմբի կայքէջ(չաշխատող հղում)
Վեմ ռադիոկայանի կայքէջ